ముంగమూరు శ్రీధర్ కృష్ణారెడ్డి

ముంగమూరు శ్రీధర్ కృష్ణారెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2009లో నెల్లూరు పట్టణ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.
రాజకీయ జీవితం
ముంగమూరు శ్రీధర్ కృష్ణారెడ్డి తెలుగుదేశం పార్టీ ద్వారా రాజకీయాల్లోకి వచ్చి నెల్లూరు మున్సిపల్ కార్పొరేషన్‌ లో రెండుసార్లు కౌన్సిలర్‌గా పని చేసి ఆ తరువాత నెల్లూరు జిల్లా తెలుగు యువత అధ్యక్షుడిగా, నెల్లూరు నగర తెలుగుదేశం పార్టీ అధ్యక్షుడిగా, నెల్లూరు తెలుగుదేశం పార్టీ అధ్యక్షుడిగా వివిధ హోదాల్లో పని చేశాడు. ఆయన ఆ తరువాత 2009లో ప్రజారాజ్యం పార్టీలో చేరి నెల్లూరు సిటీ నియోజకవర్గం నుండి పీఆర్‌పీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి అనిల్ కుమార్ యాదవ్‌పై 90 ఓట్ల స్వల్ప మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. 

ముంగమూరు శ్రీధర్ కృష్ణారెడ్డి  2014 ఎన్నికలకు ముందు తెలుగు దేశం పార్టీలో చేరి ఆ పార్టీ తరఫున పోటీ చేసి వైసీపీ అభ్యర్థి అనిల్ కుమార్ యాదవ్‌ చేతిలో ఓడిపోయాడు.
మరణం
శ్రీధర్ కృష్ణారెడ్డి  క్యాన్సర్‌తో బాధపడుతూ నెల్లూరులోని తన నివాసంలో 2022 జనవరి 31న మరణించాడు.
మూలాలు

వర్గం:2022 మరణాలు
వర్గం:తెలుగుదేశం పార్టీ రాజకీయ నాయకులు